કોઠારીયા સાંઢિયા પુલ પાસે એક વિસ્તારમાં રહેતા મહિલાએ તેની દીકરીના અપહરણ અંગે નોંધાવેલી ફરિયાદમાં જણાવ્યું હતું કે તેની 17 વર્ષ 7 મહિનાવાળી દીકરી જે ધોરણ 12માં અભ્યાસ કરે છે તે ગત તારીખ 5ના રોજ રાત્રે ઘરે સુતા બાદ અર્ધી રાત્રે ઘરમાં હાજર નહિ મળી આવતા પતિને ઉઠાડી આજુબાજુમાં શોધખોળ કરવા છતાં નહિ મળી આવતા ગોંડલ રોડ ઉપર રહેતા જેઠ અને સાસુને જાણ કરી હતી દરમિયાન જેઠની દીકરીના લગ્નમાં ગયા ત્યારે દીકરી નણંદના ફોનમાંથી કોઈ સાથે વાત કરતી નજરે પડી હોય તે અંગે ઠપકો પણ આપ્યો હતો તપાસ કરતા આ નંબર જામનગરના મયુર કિશોરભાઈ જોગિયાનો હોવાનું જાણવા મળતા તેના ઘરે તપાસ કરતા તે પણ હાજર મળી આવ્યો ન હતો અત્યાર સુધી તપાસ કરી હોવા છતાં દીકરી નહિ મળતા મયુર તેણીને લગ્નની લાલચ આપી બદકામના ઇરાદે ઉઠાવી ગયો હોય અપહરણની ફરિયાદ નોંધાવતા પીઆઇ એ એસ ચાવડા સહિતના સ્ટાફે જરૂરી કાર્યવાહી હાથ ધરી છે.